**Austrija: Nova pravila za strane vozače**

Od 1. siječnja 2017. se u Austriji primjenjuje austrijska minimalna plaća kao i EU Direktiva o izaslanju radnika za prekogranični promet te se navedena informacija daje na znanje poduzetnicima i vozačima. Isključen je jedino tranzitni prijevoz.

**Izaslanje za bilateralni transport i kabotažu**

Prije rada u Austriji radnici koji pružaju usluge prekograničnog transporta i kabotaže u Austriji dužni su putem [platforme](http://www.entsendeplattform.at/cms/Z04/Z04_5.1/formalitaeten/meldepflichten) Saveznog ministarstva za rad, potrošače i socijalna pitanja. Vozač treba imati osiguran dokaz o prijavi odmah po ulasku na teritorij Austrije.

**Mogućnosti slanja obavijesti**

U principu, poslodavac je dužan prijaviti svako pojedinačno izaslanje u Austriju. *Entsendemeldung* ili prijava na dulje razdoblje je, prema GVN-u, moguća samo u iznimnim slučajevima. Kako bi olakšala postupak obavještavanja, Ministarstvo pruža mogućnost slanja okvirne ili zbirne prijave.

Ako prijevoznička tvrtka redovito posluje u Austriji za primatelja prekograničnih usluga, poslodavac ima mogućnost izdavanja svojevrsne okvirne obavijesti. To je moguće za razdoblje do tri mjeseca i odnosi se na sve korisnike usluga/poslodavce koji planiraju koristiti uslugu prijevoznika. Daljnje izaslanje vozača u navedenom razdoblju ne treba se posebno prijavljivati.

**Skupne/zbirne prijave za više klijenata/korisnika**

Ako se prekogranično zapošljavanje zaposlenika (u ovom slučaju vozača) zaključeno s više ugovornih subjekata (korisnika usluge) odnosi na slične ugovore, odnosno opis posla, tada svi poslodavci (korisnici usluge) mogu biti navedeni u obavijesti o izaslanju. Preduvjet za navedeno je da se ugovori za predmetne usluge obavljaju na geografskom području manjeg opsega (lokalno) te u kraćem vremenskom rasporedu. To se, primjerice, odnosi na situaciju kad vozilo (kamion) opskrbljuje nekoliko korisnika/klijenata na trasi.

**Primjena regulative o minimalnoj plaći za strane državljane**

Od početka godine na strane vozače se također primjenjuje austrijska regulativa o minimalnoj plaći i za prekogranični transport i za kabotažu. U slučajevima takvog prijevoza, tzv. osnovna plaća mora, u principu, biti usuglašena s važećim austrijskim kolektivnim ugovorima i klasifikacijskim kriterijima.

Na platformi gore spomenutog saveznog ministarstva može se pronaći iznos dogovorene minimalne plaće u cestovnom prijevozu, ovisno o radnom iskustvu i detaljnom opisu posla koji vozač obavlja: <http://www.entsendeplattform.at/kv/Z04/gueterbefoerderungsgewerbe-arb/gueterbefoerderungsgewerbe-kurzuebersicht/4207382?language=de>

**U vozilu**

Vozači moraju tijekom boravka u Austriji, odnosno prekograničnog pružanja usluge transporta/kabotaže imati u vozilu sve važnije dokumente na njemčkom jeziku, kao što su pisani ugovor o zaposlenju, servisni dokumenti, evidenciju radnih sati, dokaz o isplati plaće/platnu listu. Hoće li i na koji način će se vršiti službena kontrola/nadzor prema GVN-u još nije poznato.

**Koje prijave/notifikacije se moraju uputiti prije pružanja prekograničnih usluga u Austriji?**

**Obavijest o izaslanju radnika**

Tvrtke osnovane/sa sjedištem u EU, EEA ili Švicarskoj moraju:

* dostaviti potvrdu o izaslanju radnika prije početka obavljanja usluge transporta /kabotaže tzv. Centralnom koordinacijskom tijelu za kontrolu ilegalnog rada putem [ZKO 3](https://www4.formularservice.gv.at/formularserver/user/formular.aspx?pid=fe66cedb506e495c94b3e826701443e5&pn=B461f73088ab946fe9bd1d1cce573d81a) formulara o izaslanju ili [ZKO 4](https://www3.formularservice.gv.at/formularserver/user/formular.aspx?pid=cc0245e96e3145f28adeacc34a476f8d&pn=B8c0a8778f0824d4d886b1e6697edbb4b) formulara o najmu

Tvrtke sa sjedištem na trećim tržištima mogu slati izaslane radnike isključivo pod uvjetom da imaju radnu dozvolu. Posebni uvjeti zapošljavanja primjenjuju se i na radnike [iz Hrvatske](http://www.entsendeplattform.at/cms/Z04/Z04_5.2/formalitaeten/arbeitsbewilligung).

Detalji notifikacije/obavještavanja koji moraju biti dostavljeni nadležnoj instanci:

**Informacije o zaposleniku**

Naziv tvrtke, adresu, VAT broj

Imena i adrese osoba ovlaštenih za zastupanje poslodavca

Ime i adresu osobe koju je poslodavac imenovao kontakt osobom

Naziv i adresu ugovornog partnera u Austriji

Imena, adrese, datume rođenja, brojeve socijalnog osiguranja, nadležne fondove socijalnog osiguranja, nacionalnost izaslanih/ustupljenih zaposlenika

Početak poslovne obveze sa poslodavcem/rad za poslodavca

Razdoblje izaslanja kao cjelina, jednako kao i predviđeno vrijeme trajanja zaposlenja individualnih zaposlenika u Austriji

Trajanje dogovorenog radnog vremena izaslanog/zastupljenog radnika

Mjesta zaposlenja/obavljanja posla u Austriji

Mjesto (naziv i adresa) gdje se drže dokumenti (napomena: posebni propisi primjenjuju se na mobilne zaposlenike u sektoru transporta)

* ili kod kontakt osobe izvan mjesta zaposlenja
* ili kod povjerenika, odvjetnika ili notara
* u podružnici u Austriji
* austrijskoj tvrtki kćeri ili podružnici matične tvrtke

Vrsta aktivnosti/rada koji će obavljati izaslani radnik

Radna dozvola u zemlji izaslanja: izdavatelj, poslovni broj, datum izdavanja, vrijeme trajanja…

Dozvola boravka u zemlji: izdavatelj, datum izdavanja, vrijeme trajanja…

Detalji razmjene izaslane radne snage…

Sve informacije dostupne su i na engleskom jeziku na sljedećim linkovima:

<http://www.postingofworkers.at/cms/Z04/Z04_10.5.1/formal-requirements/notification-requirements>

<http://www.postingofworkers.at/cms/Z04/Z04_10.5/formal-requirements>